**KVALITETSPOLICY**

**Aktiv Veidrift leder an i arbeidet med å finne morgendagens løsninger på dagens utfordringer**

I dag fremstår selskapet hovedsakelig som en grunnentreprenør med spisskompetanse innenfor vei, VA og vedlikehold. Vi arbeider primært en times reisevei fra Drammen. Dette favner et stort nedslagsfelt med Oslo i øst, Hønefoss i nord, Kongsberg i vest og Tønsberg i sør.

Vår visjon er å gjennomføre alle prosjekter slik at våre kunder, ansatte og nærmiljø opplever våre arbeider som godt planlagt og gjennomført over forventning. Vi streber alltid etter å opprettholde bunnsolid kvalitet i alle ledd, uavhengig om kunden er privat eller en statlig aktør.

Aktiv Veidrift er en del av Green Landscaping Group. Green jobber med utemiljø og infrastruktur, og tilbyr gjennom sine datterselskaper Nordens mest omfattende tjenesteportefølje med mål om å gjøre utemiljøene mer bærekraftig og trygge.

Vår virksomhet krever samarbeid. Det er ikke spisskompetanse alene, men et samarbeid mellom pålitelige og løsningsorienterte lagspillere som gir oss slagkraft. Derfor kreves det at vi som selskap skaper en kultur og et verdigrunnlag der alle tar ansvar for at Aktiv Veidrift hele tiden utvikles, forbedres og driftes på best mulig måte for eiere, medarbeidere og kunder.

Aktiv Veidrift har definerte kvalitetsmål med tilhørende aktivitetsplaner innen alle avdelinger og Disse støttes opp under kvalitetspolicyen, og følges opp av virksomhetens ledergruppe.

Vi jobber med forbedring i alle prosesser, og gjennom respekt for mennesket og kompetente medarbeidere setter vi søkelys på alt vi gjør og verdiskapende arbeid for kundene. Dette skal føre til fornøyde interesseparter, både internt og eksternt.

Kjerneverdiene til Aktiv Veidrift er:

**Vi er STOLTE:** Med positive engasjerte ansatte, er Aktiv Veidrift et selskap med stor lidenskap for faget. Vi er stolte av vårt virke og våre kollegaer, og vi behandler både kunder og medarbeider med respekt.

**Vi er KUNNSKAPSRIKE:** Ved å være pålitelige, grundige og profesjonelle, gjør vi jobben vår hver dag. Dette er fundamentet vi alltid har i bunn.

**Vi er LEDENDE:** Våre innovative metoder og vår ambisiøse holdning, gjør av vi leder an med å finne morgendagens løsninger på dagens utfordringer.

**Vi er MIJLØBEVISSTE:** Vi brenner for et godt miljø – i områdene der folk bor og ferdes, i lufta vi puster inn og i kulturen på arbeidsplassen. For oss er miljø alt!